**De dragoste**

*Aurora Cristea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce fantezii, ce doruri mute te străbat în noapte?

De gândurile tale ajung ca nişte şoapte?

Le simt adânc în mine, splendidă făptură,

Sunt ca săgeţi suave şi pline de căldură.

Îmbrăţişări în vise şi buze moi, fierbinţi

Sunt înfruptări din trup şi nu-s deloc cuminţi

Îmi explorezi aroma cea plină de mister

O sclavă faci din mine, adevărat boier!

Aș vrea să mă preling pe trupul tău fierbinte

Să lepădăm din buze săruturi și cuvinte

Să ne-mpletim în suflet amoruri și smintiri

S-avem același freamăt și-aceleași unduiri.

Săruturi înfocate, atingeri, pasiune

Îmi dăruiești, iubite, miresmele din tine

Și eu te vreau întreg, cu totul și cu toate,

Pe trupul meu să vezi imperii sau regate.

Îți caut gura caldă, să mă cufund în ea

Și-n fiecare por să vezi mereu o stea

Să simți un univers în fiece suflare

Iar tu să-mi fii acum o nouă provocare.

Îmi cercetezi candid fiece colţişor

Iar de plăceri nebune presimt că am să mor

Pe coapsele iubirii, fiori din tine simt

Ca o ocară dulce pe care o consimt.